দ্য ক্রিমিনাল

দ্য ক্রিমিনাল (বিকল্প ইংরেজি নাম: দ্য কনক্রিট জঙ্গল) ১৯৬০ সালে মুক্তিপ্রাপ্ত নিও-নয়ার ঘরানার অপরাধধর্মী ইংরেজি চলচ্চিত্র। লন্ডন ভিত্তিক মেট্রন পার্ক স্টুডিও হতে ন্যাট কোহেনের প্রযোজনায় অ্যালান ওয়েনের চিত্রনাট্য অনুসারে চলচ্চিত্রটি নির্মাণ করেন জোসেফ লোসি। চলচ্চিত্রটির মুখ্য চরিত্র সমূহ রূপদান করেন স্ট্যানলি বেকার, স্যাম ওয়ানামেকার, গেগরি আসলান, নোয়েল উইলম্যান ও মারগিট সাড প্রমুখ। সাদা কালো যুগের এই ছবিতে একজন কারাগার ফেরত অপরাধী মোটরগাড়ির 'রেসট্র্যাক'-এর টাকা লুটের পর পুনরায় জেলে যাওয়া এবং তৎপরবর্তী কারাগারে ঘটা বিভিন্ন সহিংস ও সংঘাতপূর্ণ ঘটনা সমূহ চিত্রিত হয়েছে। কারাগারে বন্দি কয়েদিদের হিংস্রতা ও বিক্ষুব্ধ মারামারির ঘটনার অতি চিত্রায়ণের কারণে চলচ্চিত্রটি ফিনল্যান্ড ও আয়ারল্যান্ডে নিষিদ্ধ ছিল। ১৯৬০ সালের ২৮ অক্টোবর চলচ্চিত্রটি যুক্তরাজ্যে মুক্তি পায়। পরবর্তীতে ১৯৬১ হতে ১৯৬৬ পর্যন্ত পর্যায়ক্রমে বিশ্বব্যাপী বিভিন্ন দেশে ভিন্ন ভিন্ন বিকল্প নামে মুক্তি পায়। সদ্য কারাগার হতে মুক্তি পাওয়া জনি বেনিয়ন, একটি মোটরগাড়ির রেসের ময়দান হতে টাকা লুট করে একজন কৃষকের খামারে লুকিয়ে রাখে। পুলিশ জনিকে ডাকাতির অপরাধে এবং স্থানীয় অপরাধী দল জনির লুট করা মাল ছিনিয়ে নেয়ার জন্য খুঁজতে থাকে। পুলিশ জনিকে গ্রেফতার করে আবার কারাগারে পাঠায়। কারাগারে অন্যান্য অপরাধীরা জনিকে লুকিয়ে রাখা লুটের টাকার হদিস জানতে চায়। জনি তার লুটের টাকার খোঁজ দিতে আগ্রহী না। জনির মুখ খুলতে বাইরে থাকা অপরাধীর দল জনির মেয়েবন্ধুকে অপহরণ করে, এদিকে কারাগারে থাকা জনি, তার সহকারাবাসী অপরাধীদের সাথে সংঘর্ষে লিপ্ত হয়। স্ট্যানলি বেকার - জনি বেনিয়ন, কারাগার ফেরত অপরাধী। স্যাম ওয়ানামেকার - মাইক কার্টার গ্রেগরি আসলান - ফ্রাঙ্ক স্যাফ্রন মারগিট সাড - সুজান জিল বেনেট - ম্যাগি রুপার্ট ডেভিস - এডওয়ার্ডস লরেন্স নেইস্মিথ - মিস্টার টাউন জন ভ্যান এইসেন - ফরমবি নোয়েল উইলম্যান - কারা প্রশাসক ডেরেক ফ্রান্সিস - যাজক রেডমন্ড ফিলিপ্স - কারাগারের চিকিৎসক। কেনেথ জে ওয়ারেন - মুচি প্যাট্রিক ম্যাকগি - ব্যারোজ রবার্ট এডামস - জুডাস কেনেথ কোপ - কেলি প্যাটরিক অয়াইমার্ক - সোল জ্যাক রডনি - স্কাউট জন মলি - স্নাইপ ব্রায়ান ফেলান - পলি লারকিন পল স্ট্যাসিও - আলফ্রেডো ফানুচ্চি জেরল্ড অয়েলস - ওয়ার্ডার ব্রাউন টম বেল - ফ্লিন নিল ম্যাককার্থি - ও'হারা কিথস্মিথ - হ্যানসন নাইজেল গ্রিন - টেড টম জেরার্ড - কোয়ান্টক লেরি টেইলর - চার্লস মারে মেলভিন - এন্টলারস এডঅয়ার্ড জুড - তরুণ ওয়ার্ডার চার্লস ল্যাম্ব - মিস্টার এবল বব গ্রান্ট - কয়েদি (অস্বীকৃত) ড্যানি সিওয়েল - কয়েদি (অস্বীকৃত) প্রথমে স্টেনলি বেকারকে কেন্দ্র করে চলচ্চিত্রটি নির্মাণের জন্য হ্যামার স্টুডিও'র পরিকল্পনা ছিল। পরিকল্পনা অনুযায়ী জিমি স্যাংস্টারের একটি সদ্যতৈরী চিত্রনাট্য সহ স্টেনলি বেকারকে চলচ্চিত্রে অভিনয়ের প্রস্তাব দেওয়া হয়েছিল। স্টেনলি বেকার শুধুমাত্র জোসেফ লোসিকে দিয়ে চলচ্চিত্র নির্মাণ এবং জিমি স্যাংস্টারের চিত্রনাট্যের অনেক অংশ নতুন করে লেখা হলে অভিনয় করবেন বলে সম্মতি দিয়েছিলেন। হ্যামার স্টুডিও এই চলচ্চিত্র নির্মাণ পরিকল্পনা বাদ দিয়েছিল। দ্য গার্ডিয়ান পত্রিকার সাংবাদিক পিটার লেননকে এক সাক্ষাৎকারে পরিচালক জোসেফ লোসি এই চলচ্চিত্রের চিত্রনাট্য সম্পর্কে বলেন, "এটা ছিল তখন পর্যন্ত হলিউডে বানানো কারাগার বিষয়ক সকল চলচ্চিত্রের চিত্রনাট্যের মিশ্রণ"। পরবর্তীতে মেট্রন স্টুডিও লোসি ও স্ট্যানলিকে নিজেদের মত চিত্রনাট্য তৈরীর স্বাধীনতা দেয়ার পর এই চলচ্চিত্রে কাজ করেছিলেন। এলান ওয়েন জিমি স্যাংস্টারের কাহিনি অনুযায়ী নতুন চিত্রনাট্য লিখেছিলেন। তবে কাহিনির জন্য জিমি স্যাংস্টারকে কৃতিত্ব দেয়া হয়নি। চলচ্চিত্রটির প্রযোজক এই ছায়াছবিতে মোটরগাড়ির 'রেস ট্র্যাক'-এর টাকা চুরির একটি দৃশ্য রাখতে চাইলে, একইরকম দৃশ্য ১৯৫৬ সালের চলচ্চিত্র দ্য কিলিং-এ থাকায় তা 'অফস্ক্রিন' বা চিত্রায়নের বাইরে রাখা হয়। ১৯৬০ সালের ২৮ অক্টোবর চলচ্চিত্রটি যুক্তরাজ্যে মুক্তি পায়। পরবর্তীতে ১৯৬১ হতে ১৯৬৬ পর্যন্ত পর্যায়ক্রমে চলচ্চিত্রটি ইউরোপ, উত্তর ও দক্ষিণ আমেরিকার বিভিন্ন দেশ ও জাপানে ভিন্ন ভিন্ন নামে মুক্তি পায়।[ভাল উৎস প্রয়োজন] বিভিন্ন দেশে মুক্তির দিন তালিকা নিম্নরূপঃ দ্য গার্ডিয়ান পত্রিকার সাংবাদিক পিটার লেননকে দেয়া সাক্ষাৎকারে পরিচালক জোসেফ লোসি দাবি করেন যে, ক্রিমিনাল চলচ্চিত্রটি বাণিজ্যিক ভাবে সফল ছিল। চলচ্চিত্রটিতে বেশিরভাগ কয়েদি চরিত্রগুলিকে আইরিশ ক্যাথলিক ধর্মাবলম্বী দেখানো হয়েছে। এজন্যে চলচ্চিত্রটি আয়ারল্যান্ডে প্রদর্শনের জন্য নিষিদ্ধ ছিল। কয়েদীদের মাঝে ঘটা হিংস্র ও বিক্ষুব্ধ ঘটনা সমূহের অতি চিত্রায়ণের কারণে ফিনল্যান্ডেও নিষিদ্ধ ছিল। চলচ্চিত্রটি প্যারিসের প্রেক্ষাগৃহ সমূহে প্রদর্শনের ক্ষেত্রে সাফল্য অর্জন করে। "Losey Lets Lose"। ফিম্লস্ট্রাক (ইংরেজি ভাষায়)। ২০১৭-০৩-১৬। সংগ্রহের তারিখ ২০২০-০৩-১৫। [স্থায়ীভাবে অকার্যকর সংযোগ] "THE CRIMINAL (1960)"। লাইব্রেরি অব কংগ্রেস, ওয়াশিংটন, ডি.সি. ২০৫৪০, মার্কিন যুক্তরাষ্ট্র। সংগ্রহের তারিখ ২০২০-০৩-১৫।  "THE CRIMINAL"। ব্রিটিশ বোর্ড অব ফিল্ম ক্লাসিফিকেশন। সংগ্রহের তারিখ ২০২০-০৩-১৫। [স্থায়ীভাবে অকার্যকর সংযোগ] FILM CRAFT: Joseph Losey talks to Peter Lennon The Guardian (1959-2003); London (UK) [London (UK)]09 July 1962: 5. EXPATRIATE RETRACES HIS STEPS: Joseph Losey Changes Direction With His British 'Servant' By EUGENE ARCHER. New York Times (1923-Current file); New York, N.Y. [New York, N.Y]15 Mar 1964: X9. "LOSEY LET LOOSE: THE CRIMINAL (1960)"। ফিম্লস্ট্রাক। ২০১৭-০৩-১৬। সংগ্রহের তারিখ ২০২০-০৩-১৫। [স্থায়ীভাবে অকার্যকর সংযোগ] "The Concrete Jungle (1960) release info"। Imdb। সংগ্রহের তারিখ ২০২০-০৩-১১।  চলচ্চিত্র প্রবেশদ্বার রটেন টম্যাটোসে দ্য ক্রিমিনাল (ইংরেজি) বিএফআইস্ক্রিন অনলাইনে দ্য ক্রিমিনাল ইন্টারনেট মুভি ডেটাবেজে দ্য ক্রিমিনাল (ইংরেজি)